**PROIECT DIDACTIC**

**Data:** 18.05.2011

**Clasa:** a VII-a B

**Disciplina:** Limba şi literatura românǎ

**Profesor:** Cătălin Andreica

**Subiectul :** Modalităţi de exprimare a opiniei.

**Text suport*:****: Două loturi* de Ion Luca Caragiale

**Tipul lecţiei:** deformare şi consolidare a priceperilor şi deprinderilor

**Scopul:** dezvoltarea capacităţii de exprimare şi de argumentare a unei opinii personale

**Competenţe generale:**

1. Receptarea mesajului oral în diferite situaţii de comunicare

2. Utilizarea corectă şi adecvată a limbii române în producerea de mesaje orale în situaţii de comunicare monologată şi dialogată

4. Utilizarea corectă şi adecvată a limbii române în producereade mesaje scrise, în diferite contexte de realizare, cu scopuri diverse

**Competenţe specifice:**

1.5. - aplicarea principiilor ascultării active în manifestarea unui comportament comunicativ adecvat

2.1. - asigurarea coerenţei ideilor expri­mate într-un mesaj oral

2.4. - adaptarea vorbirii la situaţiile speciale sau ne­prevăzute de dialog sau monolog

2.5. - cooperarea în interacţiunile de grup

4.1. - exprimarea, în scris, a propriilor o­pi­nii şi ati­tudini.

**Obiective operaţionale:**

**a) Cognitive:**

Fiecare elev va fi capabil:

O1: - să identifice părtile componente ale textului argumentativ, conectorii specifici argumentării / formulările specifice exprimării opiniei şi a preferinţelor într-un text dat;

O2**:** - să utilizeze formulări specifice exprimării opiniei şi a preferinţelor adecvate situaţiei de comunicare;

O3: - să elaboreze o comunicare orală monologată sau dialogată, utilizând adecvat regulile şi strategiile specifice;

O4: - să construiască structuri argumentative pe teme date;

b) Psihomotorii:

Fiecare elev va fi capabil:

O1: să automatizeze utilizarea corectă a mijloacelor auxiliare folosite, tabla, spaţiul caietului, al fişelor de lucru;

c) Afective:

Fiecare elev va fi capabil:

O1:- să-şi dezvolte receptivitea afectiv-intelectivă faţă de textul literar;

O2: - să manifeste spirit de colegialitate şi cooperare în cadrul echipei;

**O2: -** să participe la oră cu interes, răspunzând la întrebări sau formulând ei înşişi întrebări cu privire la temă

**Strategii didactice:**

**a) Metode şi procedee:**conversatia euristică, problematizarea, explicaţia, dezbaterea, jocul didactic, jocul de rol, metoda pălăriilor gânditoare

**b) Mijloace de învăţământ:**  fişe de lucru, flip-chart, materiale didactice

**c) Forme de organizare a activităţii:** activitate individuală şi frontală

**d) Forme de evaluare -** interevaluarea

**Resurse şi managementul timpului**:

- spaţiu de lucru: sala de clasǎ

- capacităţi normale de învăţare ale elevilor

- cunoştinţele lor anterioare;

- intervalul de timp alocat: 50 de minute.

**Bibliografie:**

* *Programe şcolare pentru clasele V-VIII. Aria curriculara: Limbă şi comunicare;*

 - ,,*Limba şi literatura română*”, *Manual pentru clasa a VII-a, Editura Humanitas, Bucureşti, 2004;*

- ,,*Metodica predării limbii şi literaturii române*”, Valeriu Marinescu, ed. Fundaţiei România de mâine, Bucureşti, 2002

**SCENARIUL DIDACTIC**

|  |  |  |  |
| --- | --- | --- | --- |
| Etape  | Activitatea profesorului | Avtivitatea elevilor | Metode şi procedee |
| 1. Momentul organizatoric | Se asigură condiţiile necesare defăşurării optime a activităţii: asigurarea liniştei, pregătirea materialului didactic, notarea absentelor. | Se pregătesc pentru lecţie | Observarea comportamentului verbal şi non-verbal |
| 2. Captarea atenţiei | Este realizat un exerciţiu de încălzire. Elevilor li se cere să noteze pe o fişă cum se simt şi să precizeze motivele stării lor sufleteşti. Profesorul le propune să se compare cu un obiect, o fiinţă, un fenomen al naturii şi să îşi justifice opţiunea prin două argumente. Îi roagă să noteze şi aceste argumente prin care îşi fundamentează asemănarea cu un obiect, o fiinţă etc. | Fiecare elev se uită în cutie şi vede că lucrul special este propria imagine care se reflectă într-o oglindă.  | Jocul didacticConversaţiaSpargerea gheţii |
| 3. Anunţarea temei noi şi a obiectivelor | Anunţă elevii că îşi vor aminti multe lucruri folositoare, jucându-se. Îşi vor exprima opiniile în legatură cu diverse situaţii prezentate.Se prezintă obiectivele. Profesorul expune motivele care l-au determinat să aleagă această temă: aproape toate modelele de subiecte cuprind cerinte legate de textul argumentativ, structura unui text argumentativ, tipuri de texte argumentative, rezolvarea unor exercitii prin care se va testa capacitatea elevilor de a recunoaste, de a analiza si de a crea ei insisi un text argumentativ.  | Notează titlul lecţiei în caiete. | ConversaţiaExpunerea |
|  Dirijarea învăţării | Se realizează un dialog frontal, în care elevii vor preciza ce înteleg prinexprimarea opiniei / argumentare, care sunt părtile unei argumentări, ce expresii folosesc atunci când îşi prezintă punctul de vedere.Li se împarte o fişă care sintetizează /completează informaţiile expuse de ei.(Anexa 0)Elevii primesc câte o fişă de lucru, având ca cerinţe următoarele:1. Identifică părţile componente ale textului argumentativ.2. Găseşte conectorii specifici etapelor argumentării.(Anexa 1)Elevilor li se propun câteva exerciţii de exprimare a opiniei. (Anexa 2). Fiecare trebuie să îşi argumenteze opinia. Sunt analizate răspunsurile.Doi elevi primesc numele unor specii literare. Colegii lor trebuie să le identifice.Elevilor li se propune să îşi dezvolte abilităţile de exprimare a unei opinii şi de argumentare, pe baza textului ,,Două loturi,, de Ion Luca Caragiale. (Anexa 3) | Elevii răspund la întrebările care le-au fost adresate:- Exprimarea argumentată a unui punct de vedere este modalitatea de a prezenta şi de a susţine o opinie prin argumente convingătoare. - Exprimarea opiniei presupune: - formularea opiniei; - identificarea a cel puţin 1-2 argumente extrase din text care să exemplifice şi să susţină opinia formulată; - folosirea citatelor care să ilustreze propriile afirmaţii; - utilizarea unor mijloace lingvistice adecvate: verbe de opinie – a crede, a considera, a presupune etc.; adverbe/locuţiuni adverbiale de mod folosite ca indici ai subiectivităţii – probabil, desigur, fără îndoială, cu siguranţă etc.; conjuncţii/locuţiuni conjuncţionale cu rol argumentativ – deoarece, din cauză că, încât, ca să, aşadar etc.; conectori argumentativi – în primul (al doilea) rând, de fapt, prin urmare etc.; - respectarea logicii argumentării; - formularea unei concluzii succinte şi clare.Studiază fişa.Efectuează oral sarcinile de lucru.Elevii îşi exprimă opiniile şi le argumentează.Elevii îşi susţin, prin argumente, punctele de vedere.Elevii realizează jocurile de rol, structurându-şi textele orale produse în conformitate cu structura textului argumentativ.După timpul de gândire, ies în faţa clasei şi se prezintă (cu trăsăturile speciei respective).Colegii identifică speciile literare. | ConversaţiaFişe de lucruConversaţiaProblematizareaConversaţiaExplicaţiaJocul didacticObservaţiaJocul de rolConversaţiaMetoda pălăriilor gânditoare |
| 5. Asigurarea feed-back-uluiReflecţie asupra activităţii | Îi întreabă pe elevii care nu au fost activi ce au reţinut despre textul argumentativ.Îi întreabă dacă le-a plăcut activitatea şi le cere să îşi argumenteze punctele de vedere.Le propune să compare lecţia cu un obiect şi să îşi argumenteze alegerea. Le aminteşte de ceea ce au notat la începutul orei şi le cere să spună dacă mai au aceeaşi stare de spirit, dacă îşi menţin comparaţia dintre ei şi obiectul, animalul etc ales în urmă cu câteva zeci de minute. Îi roagă să îşi argumenteze opinia. | Răspund solicitărilor profesorului.  | ConversaţiaProblematizarea |
| 6. Tema pentru acasă  | Propune elevilor un experiment cu titlul ,,CONVINGE-MĂ!”. Ei trebuie să îşi convingă profesorul:- să citească o carte care le-a plăcut- să vizioneze un film care i-a impresionat- să folosească internetul pentru a se juca- să asculte un cântec pe care îl preferă. | Îşi notează tema pentru acasă. | Conversaţia |